වෛද්‍යවරයා දසුන්ගේ අක්ෂි තරලය පරීක්ෂා කළේය. අක්ෂි තරලය හැම විටම රුධිරය සමග රසායනික වශයෙන් සමතුලිත වේ. ඒ නිසා රුධිරයේ පවතින යම් යම් සංඝටක අක්ෂි තරලයෙන්ද දක්නට හැකිය. සාමාන්‍යයෙන් පුද්ගලයෙක් මියගිය පසු රුධිරයේ සෛල බිඳ වැටීම සිදුවිය හැකි අතර ඇතැම් විට ස්වභාවික ක්ෂුද්‍ර ජීවීන් රුධිරයට එකතුවීමට ද හැකිය. මේ නිසා රුධිර සාම්පල මගින් කරන පරීක්ෂාවන් ඇතැම් තත්ත්වයන් හඳුනාගැනීමට එතරම් විශ්වාසදායි නොවේ. එහෙත් අක්ෂිගෝලය තුළ පිහිටීම නිසා අක්ෂි තරලය වෙනස්කම්වලට ලක්වන්නේ ඉතා සෙමිනි. ඒ නිසා පුද්ගලයෙක් මිය ගොස් දින කීපයකට පසුව වුවද අක්ෂි තරලය පරීක්ෂා කිරීමෙන් වැදගත් රහස් රැසක් හෙළිදරව් කරගත හැකිය.
අක්ෂි තරලය වෙනස්කම්වලට ලක්වීම හෙමින් සිදුවන්නේ ඇයි?
අක්ෂිගෝලය තුළ පිහිටීම නිසා